Warren Christopher
Store norske leksikon,Historie,Verdens historie og samtidshistorie,Nord- og Mellom-Amerika,USAs historie,USAs historie fra 1960
Warren Christopher var en amerikansk politiker (demokrat), diplomat og jurist av norsk avstamning. Han var USAs utenriksminister i perioden 1993–1997.
Warren Christopher hadde sin yrkeskarrière som advokat i Los Angeles, men var i flere tiår tilknyttet utenriksdepartementet under demokratiske regjeringer, først i Kennedy/Johnson-administrasjonen i 1961–1969. Under president Jimmy Carter var han viseutenriksminister i perioden 1977–1981. Warren Christopher utenriksminister i 1993–1997 i Bill Clintons første periode. Han var særlig engasjert i arbeidet med Midtøsten-spørsmål som førte frem til Oslo-avtalen og i arbeidet med Dayton-avtalen, som gjorde slutt på krigen i Bosnia-Hercegovina. Les mer i Store norske leksikon Utenriksministre i USA USAs historie 1945-2001